Queen (хамтлаг)

Queen бол Британийн Лондон хотод 1970 онд байгуулагдсан хамтлаг юм. Хамтлаг нь Фрэдди Мэркүри, Брайн Мэй, Рожэр Тэйлор, Жон Дикон зэргийн гишүүдээс бүрдэх бөгөөд тэд  хорь гаран  жил бүрэлдэхүүнээ өөрчлөөгүй юм. 

Xамтлагийн дөрвөн гишүүн бүгд дуу зохиодог байснаас шалтгаалан тэдний хөгжмийн олон янзын хэв маягийг тодорхойлдог байв. Queen хамтлагийн хамгийн алдартай дуунуудын тоонд Фрэдди Мэркүригийн зохиосон We Are the Champions, Брайн Мэйгийн зохиосон We Will Rock You, Жон Диконы Another One Bites the Dust, Рожэр Тэйлорын зохиосон Radio Ga Ga зэрэг орно. Фрэддигийн зохиосон Bohemian Rhapsody дуу нь 1975 он болон 1991 оны их британийн дан дууны чартыг олон долоо хоногийн турш тэргүүлж байв. Энэхүү балладе, дуурийн дуу аятай хард рок хосолсон дуунд тус хамтлаг хөгжмийн видео клип хийлгэсэн нь нэлээд эртний өөрийн гэсэн өвөрмөц хэв маягтай, өндөр амжилт олсон бичлэг болжээ.

Queen хамтлагийн нэр хүнд олон улсад эрчимтэй өссөөр байлаа. Жишээлбэл 1974 онд бүтээн гаргасан тус хамтлагийн цомгууд нь хамгийн багадаа л нэг улсын шилдэг дууны жагсаалтыг байнга тэргүүлж байв. Ойролцоогоор 320 сая гаран ширхэг борлуулсан цомгийнхоо тоогоор Queen хамтлаг нь дэлхийн хамгийн их цомог борлуулсан хамтлагийн тоонд зүй ёсоор ордог.Die kommerziell erfolgreichsten Bands auf musik.germanblogs.de Өөрийн нутаг болох Их Британид тэдний анхны цомог Greatest-Hits цомог нь л гэхэд таван сая гаран хувь борлуулагдсан амжилт нь өнөөдрийг хүртэл давтагдаагүй байна.Official Charts Company/BPI:  (PDF; 99 kB) 31 сая гаран худалдаалагдсан тоогоороо Greatest-Hits цомог нь дэлхий даяар хамгийн ихээр худалдаалагдсан цомгуудын нэг юм. Another One Bites the Dust дуу нь нийт долоон сая гаран ширхэг борлуулагдсан нь тус хамтлагийн хамгийн их борлуулагдсан дан дууны цомог юм. Queen 700 гаран амьд тоглолтыг хийсэн байна.

 Цахим холбоос 

 Албан ёсны цахим хуудас 

 Queen хамтлагийн албан ёсны цахим хуудас (англиар)
 Queen хамтлаг + Паул Роджерсын албан ёсны цахим хуудас (англиар)
 Брайн Мэйгийн албан ёсны цахим хуудас (англиар)

 Хамтлагтай хамааралгүй цахим хуудас 

 Queen Concerts – Бүх концертын жагсаалт (англиар)
 Queen Аrchives – Ярилцлага, өгүүлэл (англиар)
 QueenCuttings – Олон хэл дээрх оригинал хэвлэл мэдээллийн гарчигнүүд

 Зүүлт тайлбар 


Ангилал:Глэм рок хамтлаг
Ангилал:Английн хамтлаг
Ангилал:Айвор-Новелло шагналтан
Ангилал:Комет шагналтан (Герман)
Ангилал:Эxо-Поп шагналтан
Ангилал:Рок хамтлаг
Ангилал:Рок-н-Роллын алдрын танхим
Ангилал:Брайн Мэй